CELEX: 62021TN0781
Language: mt
Date: 2021-12-18 00:00:00
Title: Kawża T-781/21: Rikors ippreżentat fit-18 ta’ Diċembru 2021 – EAA vs Il-Kummissjoni

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/54
            
         
      Rikors ippreżentat fit-18 ta’ Diċembru 2021 – EAA vs Il-Kummissjoni
      (Kawża T-781/21)
      (2022/C 73/68)
      Lingwa tal-kawża: l-Ingliż
      
         Partijiet
      
      
         Rikorrent: European Aluminium Association EAA (Brussell, il-Belġju) (rappreżentanti: B. O’Connor and M. Hommé, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla l-Artikolu 3 tar-Regolament ta’ Implimentazzjoni tal-Kummissjoni (UE) 2021/1784 (1) li permezz tiegħu l-Kummissjoni ma tordnax il-ġbir ta’ dazji provviżorji;
               
            
                  —
               
               
                  tikkundanna lill-Kummissjoni Ewropea għall-ispejjeż sostnuti mir-rikorrenti fil-kuntest ta’ dan ir-rikors.
               
            
         Motivi u argumenti prinċipali
      
      Insostenn tar-rikors għall-annullament tal-Artikolu 3 tar-Regolament ta’ Implimentazzjoni (UE) 2021/1784, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq ksur, min-naħa tal-Kummissjoni, tar-Regolament 2016/1036 tal-Parlament Ewropew u tal-Kunsill (2) u b’mod partikolari l-Artikolu 10(2) tiegħu, l-għan u l-iskop tar-Regolament 2016/1036 tal-Parlament Ewropew u tal-Kunsill u l-prassi stabbilita tal-Kummissjoni li tordna l-ġbir tad-dazji provviżorji.
               
            
                  2.
               
               
                  It-tieni motiv ibbażat fuq nuqqas ta’ konformità, min-naħa tal-Kummissjoni, mal-obbligu ta’ motivazzjoni taħt l-Artikolu 296 TFUE.
               
            
                  3.
               
               
                  It-tielet motiv ibbażat fuq nuqqas ta’ konformità, min-naħa tal-Kummissjoni, mal-prinċipji ta’ regolarità tal-proċedura u ta’ amministrazzjoni tajba.
               
            
         (1)  Regolament ta’ Implimentazzjoni tal-Kummissjoni (UE) 2021/1784 tat-8 ta’ Ottubru 2021 li jimponi dazju anti-dumping definittiv fuq l-importazzjonijiet ta’ prodotti tal-aluminju llaminati ċatti li joriġinaw mir-Repubblika tal-Poplu taċ-Ċina (ĠU 2021, L 359, p. 6).
      
         (2)  Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (ĠU 2016, L 176, p. 21).